2700 motionister var med i nat, da der for fjerde år i træk blev holdt "Coast 2 Coast".

Det hele begyndte, da solen gik ned fredag klokken 22.22. Godt 2700 motionister mødtes på stranden for enden af Midsommervej i Skallerup Klit. Målet for dem alle var Palmestranden ved Frederikshavn, inden solen gik op klokken 04.16. En af arrangørerne bag "Coast 2 Coast" fortæller, at antallet af deltagere er eksploderet. - For fem år siden løb jeg selv ruten fra Skallerup til Palmestranden. Året efter fik jeg 400 personer med, og nu er vi oppe på de godt 2700, siger Kent Jørgensen. Motionisterne vælger selv om de vil gennemføre ruterne i at løbe, kombinere løb og cukling, køre mountainbike, landevejscykling eller rulleski. I år løb 380 af deltagerne enten 50 eller 65 kilometer. 65 var med på rulleski.